laion/Wikipedia-Exotic huggingface dataset:
ערים בניו זילנד

ניו זילנד היא אחת המדינות העירוניות ביותר בעולם. בשנת 2019 86.8% מאוכלוסיית המדינה התגוררה באזורים עירוניים, כאשר יישוב עירוני מוגדר ככזה עם למעלה מ-1,000 תושבים. מרבית הערים בניו זילנד הן ערי נמל היושבות לאורך חופי המדינה. כאלו הן אוקלנד העיר הגדולה ביותר בניו זילנד (1,467,800 תושבים), ולינגטון עיר הבירה וכרייסטצ'רץ' העיר הגדולה ביותר באי הדרומי. רוב הערים, בדומה לרוב אוכלוסיית המדינה, מצויות באי הצפוני. מבחינה מנהלית מוגדרות בניו זילנד 13 רשויות אזוריות בתור ערים. מבחינה חוקית עיר מוגדרת בניו זילנד כיישוב עם למעלה מחמישים אלף תושבים. במאה ה-19 הייתה ניו זילנד מדינה כפרית וכ-60% מאוכלוסייתה התגוררו באזורים כפריים וביישובים חקלאיים. אף שבסוף אותה המאה עריה של ניו זילנד כבר גדלו והתפתחו במהירות, היא עדיין קנתה לעצמה בעולם שם של גן עדן כפרי. בתחילת המאה ה-20 כבר יותר ממחצית האוכלוסייה התגוררה בערים אשר התפתחו בצורה דומה לעריהן של אוסטרליה וארצות הברית. הערים הניו זילנדיות התבססו על מרכז עירוני שסביבו נפרסו פרברים עם רחובות מרווחים כשלצידיהם בתי קרקע פרטיים. תכונות טיפוסיות של העיר האירופאית כמו רחובות צרים ובנייה צפופה נתפסו כזרות לאתוס המקומי. בנייה רוויה של בנייני דירות היא תופעה חדשה שנבעה כתוצאה מהעלייה בערך הקרקע בערים הגדולות. העיור אשר התווה את הדרך בעולם המערבי במאה ה-20 לא פסח על ניו זילנד. הגירה אל ניו זילנד ממדינות שונות לצד הגירה מואצת מהכפר אל העיר עם ירידת קרנה של החקלאות המקומית הגדילו את אוכלוסיית הערים אשר התפרסו על שטח רב יותר יותר. לא רק גודלן של הערים ומספר התושבים בהן השתנה עם השנים, אלא גם הרכבם. העיר הניו זילנדית הפכה בעשורים שלאחר מלחמת העולם השנייה למגוונת יותר מבחינה אתנית. בשנות ה-50 הגירה של מאורים מהכפר אל העיר הפכה אותם לחלק בלתי נפרד מהנוף העירוני. בשנות ה-60 וה-70 היו אלו מהגרים מאיים סמוכים מהאוקיינוס השקט – פולינזים, מלנזים ומיקרונזים אשר היגרו לניו זילנד ומצאו עבודה ומגורים בעריה. ולבסוף בשנות ה-90 בואם של מהגרים אסייתים תרם אף הוא למגוון האתני היום בערים. לצד זה העיר הניו זילנדית הפכה לצפופה יותר, ולצד הגידול בפרברים הערים האיצו את גדילתן לגובה. הערים הגדולות בניו זילנד   כרייסטצ'רץ' ולינגטון המילטון טאורנגה לואר האט דנידין                                               אוקלנד ערים עם מעל 100,000 תושבים      ערים בנות 15,000 עד 100,000 תושבים מדיה וקבצים בנושא ערים בניו זילנד בוויקישיתוף רקע היסטורי, סקירה על ניו זילנד הכפרית והעירונית באתר Stats NZ ניו זילנד, רשימות ערים ויישובים באתר City Population "Population of New Zealand (2019 and historical)", New Zealand Population. Worldometers. "Historical Context". Stats NZ Tatauranga Aotearoa. "16. Cities", Local Government Act 2002. New Zealand Parliamentary Counsel Office. "Ngā tāone nui – Māori and the city", Page 4. The Encyclopedia of New Zealand Lincoln Tan and Harkanwal Singh. "Asian Auckland: How our city has changed - Explore our interactive". 10 Mar 2015. NZ Herald "Population-weighted densities in New Zealand and Australian cities: A new comparative dataset", p. 13. Peter Nunns, Senior Economist. MRCagney Pty Ltd, 2014. Auckland. "Subnational population estimates: At 30 June 2018 (final) – NZ.Stat tables". Stats NZ Tatauranga Aotearoa. 14 November 2018
סם וורנר

סמואל לואיס "סם" וורנר (באנגלית: Samuel Louis "Sam" Warner;‏ 10 באוגוסט 1887 – 5 באוקטובר 1927) היה מפיק יהודי-אמריקאי יליד פולין, והיה אחד ממקימי אולפני האחים וורנר ולימים כיהן כמנכ"ל התאגיד. שמואל ווֹנְסָל (Szmuel Wonsal) נולד בפולין בעיירה קראסנושיילץ (אז חלק מהאימפריה הרוסית). הוא היה אחד מבין 11 הילדים של זוג היהודים בנימין, יצרן נעליים, ופרל-לאה (לבית איכלבאום). נודע אחר-כך כ"סם". התעניינותו בסרטים החלה לאחר שראה את הסרט "הגניבה הגדולה ברכבת" של תומאס אדיסון כשעבד בפארק השעשועים סידאר בסאנדאסקי, אוהיו. וורנר ידוע בזכות הבאת הסאונד לסרטיהם של האחים, ובכך התחיל את עידן הסרטים עם הקול (הראינוע הפך לקולנוע). מטרה זו אומנם הושגה, אבל בדרכה הסתכסך רבות עם אחיו הארי וזמן קצר לפני הקרנת הסרט הראשון עם סאונד, חלה והזניח את בריאותו עד שנפטר. וורנר לא זכה להגיע לבכורת הסרט זמר הג'אז בניו יורק או לראות את ההשפעה הענקית שהביאה המצאתו. כיום, קבורה גופתו של סם וורנר בבית הקברות "בית שלום" במזרח לוס אנג'לס, קליפורניה בסמוך לקברי כמה מאחיו. לסם וורנר "כוכב" בשדרת הכוכבים בהוליווד. הארי וורנר ג'ק וורנר אלברט וורנר מדיה וקבצים בנושא סם וורנר בוויקישיתוף סם וורנר, במסד הנתונים הקולנועיים IMDb (באנגלית) סם וורנר, באתר AllMovie (באנגלית) סם וורנר, במסד הנתונים הקולנועיים KinoPoisk (ברוסית)
אנדרטה לזכר נופלי בני ברק

האנדרטה לזכר נופלי בני ברק היא אנדרטת זיכרון לחללי מערכות ישראל הניצבת בעיר בני ברק. האנדרטה ניצבת בגן העצמאות שבשכונת גבעת סוקולוב, פארק עירוני קטן הממוקם בנקודה גבוהה בעיר (כ- 70 מטר מעל פני הים). היא מורכבת משני כתלים כהים בגובה משתנה, המקיפים בחלקה רחבה מוגבהת בעלת צורה אובאלית. בתוך הרחבה ממוקמת גינת נוי קטנה. הכתלים אינם מחוברים וביניהם קיים מעבר אל השטח שמאחורי האנדרטה. בקצה הכותל הקצר מבין השניים מתנשא עמוד אנכי, ובקצה הנגדי של הכותל האחר קבועה קורה אופקית, המדמה עמוד שנפל. על גבי הכותל הארוך קבועות טבלאות שיש, שעליהן חרותים שמות בני העיר שנפלו במערכות ישראל. פרט לכך אין באנדרטה כל כיתוב נוסף. לפני האנדרטה משתרעת רחבה מרוצפת. על גבי האנדרטה מונצחים שמותיהם של 413 נופלים. ברחבת האנדרטה נערכים טקסי יום הזיכרון העירוניים. האנדרטה הוקמה בשנת 1976 ביוזמת עיריית בני ברק וארגון יד לבנים. היא עוצבה על ידי מרים ורחל חלפי. מדיה וקבצים בנושא אנדרטה לזכר נופלי בני ברק בוויקישיתוף האנדרטה, באתר יזכור ניצן צבי כהן, ‏ערב יום הזיכרון בבני ברק: כל קצוות החברה הישראלית התאחדו והתייחדו עם זכר הנופלים, באתר דבר העובדים בארץ ישראל, 13 במאי 2024 הנתון מעודכן לחודש אוקטובר 2019, על פי המידע באתר יזכור. ניצן צבי כהן, ‏ערב יום הזיכרון בבני ברק: כל קצוות החברה הישראלית התאחדו והתייחדו עם זכר הנופלים, באתר דבר העובדים בארץ ישראל, 13 במאי 2024
שרה (שיר)

שׂרה הוא שיר שכתבה, הלחינה וביצעה אלונה דניאל. השיר יצא לאור בשנת 1990. השיר נכלל באלבום מסיבה במרתף הארמון, שהיה בעל גוון רוקיסטי. עם זאת השיר הוא בסגנון הפופ. דניאל כתבה אותו כשיר היתולי על חברתה, שהייתה טיפוס שתלטני. היא לא רצתה להכניס אותו לאלבום, אך בעידוד המפיק המוזיקלי של האלבום, חיים שמש, השיר נכלל בו לבסוף. במצעד הפזמונים העברי השנתי של רשת ג' לשנת תשנ"א (1991) דורג השיר במקום ה־27. לדף השיר באתר הספרייה הלאומית רועי בהריר פרל‏, גנוב על לאה: האנשים מאחורי השמות בשירים, באתר וואלה, 24 במאי 2015
יחסי מונטנגרו–צ'ילה

יחסי מונטנגרו–צ'ילה הם היחסים הדיפלומטיים הרשמיים שבין רפובליקת מונטנגרו לבין הרפובליקה של צ'ילה. היחסים הדיפלומטיים הרשמיים שבין רפובליקת מונטנגרו לבין הרפובליקה של צ'ילה הם יחסים דיפלומטיים שקטים - הם אינם מתוחים ומתקיימים במסגרתם שיתופי פעולה אחדים בלבד במסגרת ארגונים מולטילטרליים בהן חברות המדינות כגון האומות המאוחדות. היחסים הדיפלומטיים שבין מונטנגרו לצ'ילה כוננו באופן רשמי ב-24 ביולי 2006, כחודש לאחר ההכרה הרשמית של צ'ילה במדינה ב-27 ביוני. אזרחי צ'ילה שרוצים להיכנס, לבקר ולשהות במונטנגרו אינם זקוקים לאשרה על מנת לעשות כן למשך תשעים ימים. גם אזרחי מונטנגרו שרוצים להיכנס, לבקר ולשהות בצ'ילה אינם זקוקים לאשרת כניסה על מנת לעשות כן למשך תשעים ימים. צ'ילה אינה מיוצגת במונטנגרו, הן בדרג השגרירות והן בדרג הקונסולרי. מונטנגרו אינה מיוצגת בצ'ילה בדרג השגרירות. מונטנגרו מיוצגת בצ'ילה בדרג הקונסולרי באמצעות קונסוליה רשמית שהיא מחזיקה בעיר טלקה. מדיה וקבצים בנושא יחסי מונטנגרו–צ'ילה בוויקישיתוף Dates of Recognition and Establishment of Diplomatic Relations, אתר משרד החוץ המונטנגרי Informativo de Visas Diplomáticas y Oficiales, אתר משרד החוץ של צ'ילה CONSULATE OF MONTENEGRO IN TALCA, CHILE
יחסי המלדיביים–צ'ילה

יחסי המלדיביים–צ'ילה הם היחסים הדיפלומטיים הרשמיים שבין רפובליקת המלדיביים לבין הרפובליקה של צ'ילה. היחסים הדיפלומטיים הרשמיים שבין רפובליקת המלדיביים לבין הרפובליקה של צ'ילה הם יחסים דיפלומטיים שקטים - הם אינם מתוחים ומתקיימים במסגרתם שיתופי פעולה אחדים בלבד במסגרת ארגונים מולטילטרליים בהן חברות המדינות כגון האומות המאוחדות. היחסים הדיפלומטיים שבין המלדיביים לצ'ילה כוננו באופן רשמי ב-1 במרץ 1987. אזרחי צ'ילה שרוצים להיכנס, לבקר ולשהות במלדיביים אינם זקוקים לאשרה מראש על מנת לעשות כן, אלא מקבלים אחת עם הכניסה למדינה. לעומת זאת, אזרחי המלדיביים שרוצים להיכנס, לבקר ולשהות בצ'ילה זקוקים לאשרה על מנת לעשות כן. צ'ילה אינה מיוצגת במלדיביים, הן בדרג השגרירות והן בדרג הקונסולרי. המלדיביים אינה מיוצגת בצ'ילה, הן בדרג השגרירות והן בדרג הקונסולרי. List of the Countries with which the Republic of Maldives has established Diplomatic Relations with Dates (אורכב 03.04.2019 בארכיון Wayback Machine), אתר משרד החוץ של המלדיביים Informativo de Visas Diplomáticas y Oficiales, אתר משרד החוץ של צ'ילה
ירצה צום עמך

יֵרָצֶה צוֹם עַמְּךָ הוא פיוט הנאמר במסגרת סליחות לערב יום הכיפורים בקרב קהילות אשכנז. בנוסח צרפת הוא היה נאמר ביום הכיפורים עצמו בתפילת נעילה, ולצורך כך עובד מעט נוסח הפיוט – במקום "מחר יהיה האות הזה" אמרו "היום יהיה האות הזה". הפיוט נכתב בימי הביניים באשכנז (גרמניה) ומחברו, על פי האקרוסטיכון, הוא יצחק בר צ'. לדעת דניאל גולדשמידט, המחבר הוא כנראה יצחק בן אביגדור. הפיוט מורכב מארבעה בתים בני 4 שורות כל אחת עם שתי צלעות בכל שורה. הפיוט מכין את המתפללים למחילה וגאולה ומשובץ בו כפזמון חלק מהפסוק שנאמר לגבי מכת ערוב: "וְשַׂמְתִּי פְדֻת בֵּין עַמִּי וּבֵין עַמֶּךָ לְמָחָר יִהְיֶה הָאֹת הַזֶּה". ירצה צום עמך בביצוע ישי ריבו ויצחק מאיר פירוש לסליחה מאת שלמה הכט דניאל גולדשמידט, סליחות כמנהג ליטא וקהילות הפרושים בארץ ישראל, מוסד הרב קוק, ירושלים, תשכ"ה, עמ' רנה. ספר שמות, פרק ח', פסוק י"ח
ביקור חולים (סרט)

ביקור חולים הוא סרט ישראלי עלילתי קצר משנת 2005. במאית ותסריטאית הסרט היא מיה דרייפוס, בוגרת החוג לקולנוע באוניברסיטת תל אביב. מיכל (טלי שרון) קוטעת טיול במזרח על מנת לחזור לישראל ולבקר את סבתה (חנה ריבר) המאושפזת במחלקה הפנימית. במהלך ביקור טעון בבית החולים היא נאלצת להכיר בעובדות: סבתה מאבדת את צלילות דעתה ואילו אמה קלודט (פירה קנטור) מתעקשת שלא להשתנות. הסרט הוא פורטרט טרגי-קומי של שלוש נשים שונות המנסות לתקשר זו עם זו. תסריט ובימוי: מיה דרייפוס הפקה: מרב מירצקי שחקנים: טלי שרון, פירה קנטר, חנה ריבר, הדס קלדרון צילום: שי פלג עריכה: רונית פורת הסרט זכה בפרסים הבאים: מקום שני בתחרות Cinéfondation (תחרות המיועדת לסרטי סטודנטים קצרים ובינוניים מרחבי העולם) בפסטיבל הקולנוע בקאן 2005 (במשותף עם ודוויום (Vdvoyom) של ניקולאי חומריקי) [1] "פרס הסרט העלילתי" בפסטיבל הבינלאומי לסרטי נשים ברחובות 2005 (אתר הפסטיבל (אורכב 24.09.2008 בארכיון Wayback Machine)) פרס סרט העלילה בפסטיבל הבינלאומי ה-11 לסרטי סטודנטים באוניברסיטת תל אביב, 2006. "ביקור חולים", במסד הנתונים הקולנועיים IMDb (באנגלית) דף הסרט(הקישור אינו פעיל) באתר פסטיבל הבינלאומי ה-11 לסרטי סטודנטים דף הסרט באתר פסטיבל קאן מרב יודילוביץ', ננעל פסטיבל סרטי הסטודנטים באוניברסיטת ת"א, באתר ynet, 6 ביוני 2006
אוסטרליה באירוויזיון 2020

אוסטרליה תוכננה להשתתף באירוויזיון 2020 שנועד להתקיים באולם אהוי רוטרדם בעיר רוטרדם שבהולנד ב-12 במאי 2020. זו הייתה צפויה להיות ההשתתפות ה-6 של אוסטרליה בתחרות, אך עקב מגפת הקורונה אירוויזיון 2020 בוטל. המידע להלן מציג את התכנון והפעילות טרם הביטול. ב-29 באוגוסט 2019 הודיעה SBS כי תקיים גמר לאומי לבחירת השיר האוסטרלי לאירוויזיון 2020 ברוטרדם, הולנד. "אירוויזיון - אוסטרליה מחליטה" הגמר הלאומי התקיים במרכז הכנסים והתערוכות בגולד קוסט בתאריכים 7 וב-8 בפברואר 2020, בהנחיית מיף וורהורסט וג'ואל קריזי. ב-29 באוגוסט 2019, SBS הודיעה על פתיחת הגשת שירים לכותבי שירים המעוניינים להגיש את שיריהם. תקופת ההגשה נמשכה עד ה-30 בספטמבר 2019. SBS הודיעה על שני המשתתפים הראשונים לגמר הלאומי ב-8 בנובמבר 2019, על השניים הבאים ב-19 בנובמבר 2019, שאר המשתתפים נחשפו ב-16 בדצמבר 2019. חבר השופטים הצביע על סמך הביצוע, שהתרחש בלילה שלפני השידור הראשי. חבר השופטים כלל: ג'וש מרטין - עורך הבידור של SBS ומנהל המשלחת באוסטרליה באירוויזיון. קייט מילר-היידקי - זוכת "אוסטרליה מחליטה 2019". מונס סלמרלוב - זוכה אירוויזיון 2015. מילי פטרילה - מנהלת קשרי חברות "APRA AMCOS". פול קלארק - מנהל טלוויזיה בלינק ומנהל קריאייטיב באירוויזיון ו"אירוויזיון - אוסטרליה מחליטה". הצבעת הצופים, סך הקולות של אוסטרליה שהוענקו על ידי הצופים באוסטרליה חולק ב-290 כדי לקבוע את מספר הקולות שתהיה נקודה אחת. סך כל ההצבעות של כל משתתף חולק לפי ערך זה כדי לקבוע ולעגל אותו למספר השלם הקרוב ביותר כדי לקבוע את הנקודות שקיבל כל משתתף. עיגול זה יכל לגרום לכך שהצופים העניקו מעט יותר מ-290 נקודות. במידה והיה קיים שוויון בנקודת, המנצח היה המשתתף עם מספר הקולות הגבוה יותר מההצבעה באוסטרליה. במקרה שקיים שוויון מההצבעה באוסטרליה, הצבעת חבר השופטים תכריע. על פי חוקי האירוויזיון, כל האומות למעט המדינה המארחת ו"חמשת הגדולות" (צרפת, גרמניה, איטליה, ספרד ובריטניה) נדרשות להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לשישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. ב-28 בינואר 2020 נערכה הגרלת הקצאה מיוחדת שהכניסה כל מדינה לאחד משני חצאי הגמר, וכן באיזו חצי מהמופע הם יופיעו. אוסטרליה הוכנסה לחצי הגמר הראשון, שהיה אמור להתקיים ב-12 במאי 2020, ובה הייתה אמורה להופיע במחצית הראשונה של המופע. עם זאת, עקב מגפת COVID-19, התחרות בוטלה. "Australia: Eurovision - Australia Decides to Return in 2020". Eurovoix (באנגלית בריטית). 2019-08-29. "First two artists revealed for 'Eurovision – Australia Decides' 2020". SBS News (באנגלית). "Two more acts revealed for 'Eurovision – Australia Decides' 2020". SBS (באנגלית). 2019-11-19. "4 more artists and first song for 'Eurovision - Australia Decides'". Eurovision TV. 16 בדצמבר 2019. נבדק ב-17 בדצמבר 2019. {{cite web}}: (עזרה) "Eurovision royalty to grace Eurovision – Australia Decides – Gold Coast 2020". MY GC. 24 בינואר 2020. נבדק ב-31 בינואר 2020. {{cite web}}: (עזרה) "Eurovision: Australia Decides 2020: guide". TV Tonight. בפברואר 2020. נבדק ב-7 בפברואר 2020. {{cite web}}: (עזרה) Which country performs in which Eurovision 2020 Semi-Final?, Eurovision.tv, ‏2020-01-28 (באנגלית בריטית)
איסלנד באירוויזיון 2020

איסלנד תכננה להשתתף באירוויזיון 2020 שנועד להתקיים באולם אהוי רוטרדם בעיר רוטרדם בהולנד, עם השיר "Think About Things" שנכתב והולחן על ידי הזמר דאדי פרייר, שנבחר לייצג את מדינתו בקדם האירוויזיון האיסלנדי, "Söngvakeppnin 2020" שאורגנה על ידי רשות השידור האיסלנדית, "RÚV". בקדם האיסלנדי התחרו עשרה שירים. המנצח הוכרע לאחר שני חצאי גמר, גמר והגמר הסופי. חצי הגמר הראשון נערך ב-8 בפברואר 2020 וחצי הגמר השני נערך ב-15 בפברואר באותה השנה. בחצאי הגמר, משתתפי התחרות התבקשו לשיר את שיריהם בשפה האיסלנדית, ובגמר ניתן להחליף את שפת השיר. הגמר והגמר הסופי נערכו ב-29 בפברואר באולם הספורט "Laugardalshöll", רייקיאוויק, בירת איסלנד. חצי הגמר הראשון נערך ב-8 בפברואר 2020. מתוך חמשת השירים שבוצעו בחצי הגמר, שניים עלו לגמר. חצי הגמר השני התקיים ב-15 בפברואר 2020. מתוך חמשת השירים שבוצעו בחצי הגמר, שניים עלו לגמר, והשיר "Ekkó" שבוצע על ידי הזמרת נינה, עלה בהחלטת השופטים בניגוד לחצי הגמר הראשון. הגמר התקיים ב-29 בפברואר 2020 עם חמשת השירים שזכו לכרטיס הכניסה לגמר בחצאי הגמר. בניגוד לחצאי הגמר, בגמר, הניקוד התחלק בין הקהל לשופטים ביחס של 50:50. בשל בעיות טכניות שאירעו בעת ההופעה של דאדי פרייר, הוא הורשה להופיע מחדש לאחר סיום רצף ההופעות שנקבע. שני השירים שסיימו במקומות הראשונים בגמר עלו לשלב הגמר הסופי. שיטת החישוב בגמר הסופי זהה לגמר פרט להוספה של הניקוד בסיבוב הקודם (בגמר). בסופו של השלב הוחלט כי הנציג האיסלנדי לאירוויזיון 2020 הוא דאדי פרייר עם השיר "Thing About Things". איסלנד הייתה אמרה להשתתף בחצי הגמר השני של התחרות, אך עקב מגפת הקורונה, בוטלה התחרות ב-18 במרץ 2020. אחרי ביטול התחרות, רשות השידור האיסלנדית פרסמה כי פרייר ייצג את איסלנד באירוויזיון 2021. Iceland: Here are the participants of Söngvakeppnin 2020! Iceland chooses Daði & Gagnamagnið!, אתר תחרות האירוויזיון, 29 בפברואר 2020 ליאון קיכלר, ‏סופית: אירוויזיון 2020 בהולנד בוטל עקב התפרצות נגיף הקורונה, באתר ‏מאקו‏, 18 במרץ 2020 Daði Freyr Will Represent Iceland In 2021 Eurovision, אוקטובר 2020
אלבניה באירוויזיון 2020

אלבניה תוכננה להשתתף באירוויזיון 2020 שינועד להתקיים באולם אהוי רוטרדם בעיר רוטרדם שבהולנד. זו הייתה צפויה להיות ההשתתפות ה-17 של אלבניה בתחרות, אך עקב מגפת הקורונה אירוויזיון 2020 בוטל. המידע להלן מציג את התכנון והפעילות טרם הביטול. פסטיבלי אי קנגס ה-58 הייתה המהדורה השנתית ה-58 של תחרות המוזיקה האלבנית ובפעם השבע-עשרה התחרות קבעה מי האמן והשיר שייצג את אלבניה באירוויזיון, כשהפעם נבחר האמן לייצג אותם בתחרות לשנת 2020. חצי הגמר הראשון התקיים ב-19 בדצמבר 2019. עשרה מתמודדים השתתפו בחצי הגמר הראשון. המתמודדים המודגשים העפילו לגמר. חצי הגמר השני התקיים ב-20 בדצמבר 2019. עשרה מתמודדים השתתפו בחצי הגמר השני. המתמודדים המודגשים העפילו לגמר. הגמר הגדול יתקיים ב-22 בדצמבר 2019. שנים עשר המועמדים הסופיים הוכרזו ב-21 בדצמבר 2019. והזוכה נבחר על ידי חבר מושבעים המורכב משני חברים אלבנים ושלושה חברים בינלאומיים הקשורים לתחרות הזמר של האירוויזיון. אלבניה הייתה צריכה להשתתף בחצי הגמר השני ולנסות להעפיל לגמר התחרות. "Netët e Festivalit të Këngës 58". festivali.rtsh.al (באלבנית). Festivali i Këngës. נבדק ב-15 בדצמבר 2019. {{cite web}}: (עזרה) "Përfundon nata e parë e Fest `58". festivali.rtsh.al (באלבנית). Festivali i Këngës. נבדק ב-20 בדצמבר 2019. {{cite web}}: (עזרה) "Albania: Semi-final allocations and running order confirmed for Festivali i Këngës 58". wiwibloggs.com (באנגלית). Wiwibloggs. 16 בדצמבר 2019. נבדק ב-16 בדצמבר 2019. {{cite web}}: (עזרה) "Fest '58, dalin finalistët e natës së tretë". festivali.rtsh.al (באלבנית). נבדק ב-21 בדצמבר 2019. {{cite web}}: (עזרה) "Fest' 58, dalin pikët e plota të jurisë". festivali.rtsh.al (באלבנית). נבדק ב-23 בדצמבר 2019. {{cite web}}: (עזרה)
בלארוס באירוויזיון 2020

בלארוס תוכננה להשתתף באירוויזיון 2020 בחצי-הגמר הראשון באולם אהוי רוטרדם בעיר רוטרדם שבהולנד. זו הייתה צפויה להיות ההשתתפות ה-17 של בלארוס בתחרות, אך עקב מגפת הקורונה אירוויזיון 2020 בוטל. המידע להלן מציג את התכנון והפעילות טרם הביטול. ב-18 בינואר 2020 הוכרז כי הוגשו 95 שירים לגמר הארצי. 49 מתמודדים הוזמנו להופיע במהלך אודישן ב-27 בינואר 2020. מכאן בחר חבר השופטים המומחים 12 משתתפים שיתמודדו בגמר הלאומי הטלוויזיוני. הגמר הטלוויזיוני התקיים ב-28 בפברואר 2020 באולפן "600 Metrov" במינסק. הגמר הארצי כלל 12 מתחרים שהשתתפו בהפקה טלוויזיונית בה נקבע הזוכה על ידי שילוב של קולות של 50/50 של חבר מושבעים מקצועי והצבעה טלפונית ציבורית. בלארוס הייתה צריכה להשתתף בחצי-הגמר הראשון ולנסות להעפיל לגמר התחרות. "Finalist list revealed". Telegram. נבדק ב-27 בינואר 2020. {{cite web}}: (עזרה)
בלגיה באירוויזיון 2020

בלגיה תוכננה להשתתף באירוויזיון 2020 שנועד להתקיים באולם אהוי רוטרדם בעיר רוטרדם שבהולנד. זו הייתה צפויה להיות ההשתתפות ה-62 של בלגיה בתחרות, אך עקב מגפת הקורונה אירוויזיון 2020 בוטל. המידע להלן מציג את התכנון והפעילות טרם הביטול. ב 1 באוקטובר 2019, VRT הכריזה על הוברפוניק לייצג את בלגיה באירוויזיון 2020. שירם "Release Me" שוחרר ב-17 בפברואר 2020 יחד עם הקליפ הרשמי. בלגיה הייתה צריכה להשתתף בחצי-הגמר הראשון ולנסות להעפיל לגמר התחרות. "Belgium: Hooverphonic to Eurovision 2020". eurovoix.com. 1 באוקטובר 2019. נבדק ב-17 בפברואר 2020. {{cite web}}: (עזרה) "Belgium: Hooverphonic to Sing "Release Me" at Eurovision 2020". eurovoix.com. 17 בפברואר 2020. נבדק ב-17 בפברואר 2020. {{cite web}}: (עזרה)
גאורגיה באירוויזיון 2020

גאורגיה תוכננה להשתתף באירוויזיון 2020 שנועד להתקים באולם אהוי רוטרדם בעיר רוטרדם שבהולנד. זו הייתה צפויה להיות ההשתתפות ה-13 של גאורגיה בתחרות, אך עקב מגפת הקורונה אירוויזיון 2020 בוטל. המידע להלן מציג את התכנון והפעילות טרם הביטול. המבצע ייבחר על ידי תוכנית המציאות "גאורגיאן איידול" כמו שנעשה בשנה הקודמת. בגאורגיאן איידול יש 4 שופטים, שיכולים להחליט מי יעבור לשלב ההופעות החיות ולתת משוב על כל מבצע. 4 השופטים הם: טינטין ברדנישישווילי - המנהל הכללי של השידור הציבורי הגאורגי עם ניסיון של למעלה מעשרים שנה בתחום, ראש יוזמת האיזון המגדרי של EBU. דייוויד יבגנידזה - כותב שירים, חלק מחבר השופטים בעונה השנייה של "רנינה". הוא יהיה מעורב בתהליך בחירת השיר של גאורגיה באירוויזיון 2020. נטייה טודואה - זוכת העונה השביעית של "The Voice גרמניה", משתתפת ב-"השיר שלנו לליסבון" עם "My Own Way". דייוויד אלדשווילי - פסנתרן, למד בבית הספר למוזיקה המיוחדת בטביליסי ובבית הספר ג'וליארד בניו יורק עם מספר אותות הצטיינות ופרסים ברמה בינלאומית. הוא גם היה המנחה של העונה השנייה של "רנינה". ב-2 במרץ 2020, נחשף כי השיר הוא "Take Me As I Am". גאורגיה הייתה צריכה להשתתף בחצי הגמר השני ולנסות להעפיל לגמר התחרות. "Tinatin Berdzenishvili - IBC2020 - The world's most influential media, entertainment & technology show". אורכב מ-המקור ב-2019-11-08. נבדק ב-30 באוקטובר 2019. {{cite web}}: (עזרה) "Tinatin Berdzenishvili appointed as the head of EBU Gender Balance Initiative". 4 באפריל 2019. נבדק ב-30 באוקטובר 2019. {{cite web}}: (עזרה) "Georgian Idol jury revealed ahead of Eurovision 2020 selection". 1 באוקטובר 2019. נבדק ב-30 באוקטובר 2019. {{cite web}}: (עזרה) "David Aladashvili, piano - LPR". נבדק ב-30 באוקטובר 2019. {{cite web}}: (עזרה)
ספרד באירוויזיון 2020

ספרד תוכננה להשתתף באירוויזיון 2020 שנועד להתקיים באולם אהוי רוטרדם בעיר רוטרדם שבהולנד. זו הייתה צפויה להיות ההשתתפות ה-61 של ספרד בתחרות, אך עקב מגפת הקורונה אירוויזיון 2020 בוטל. המידע להלן מציג את התכנון והפעילות טרם הביטול. ב-5 באוקטובר 2019, השידור הציבורי בספרד (TVE), חשף שבלאס קנטו ייצג את ספרד באירוויזיון 2020. השיר שלו "Universo" יצא ב-30 בינואר 2020 יחד עם הקליפ הרשמי. ספרד הייתה צריכה להשתתף אוטומטית בגמר כחלק מחמש המדינות הגדולות יחד עם איטליה, גרמניה, הממלכה המאוחדת וצרפת. "Spain: Blas Cantó Selected For Eurovision 2020". eurovoix.com. 5 באוקטובר 2019. נבדק ב-23 בינואר 2020. {{cite web}}: (עזרה) ""Universo" Reveal on January 30". eurovoix.com. 22 בינואר 2020. נבדק ב-23 בינואר 2020. {{cite web}}: (עזרה) "Mira ya el videoclip de Blas Cantó, "Universo", la canción con la que representará a España en Eurovisión 2020" (בEuropean Spanish). 2020-01-30. נבדק ב-2020-01-30.
צ'כיה באירוויזיון 2020

צ'כיה תוכננה להשתתף באירוויזיון 2020 שנועד להתקיים באולם אהוי רוטרדם בעיר רוטרדם שבהולנד בחצי-הגמר השני. זו הייתה צפויה להיות ההשתתפות ה-9 של צ'כיה בתחרות, אך עקב מגפת הקורונה אירוויזיון 2020 בוטל. המידע להלן מציג את התכנון והפעילות טרם הביטול. Eurovision Song CZ היה תהליך הבחירה הלאומי שאורגן על ידי ČT לבחירת השיר של צ'כיה לתחרות האירוויזיון 2020. הזוכה נחשף ב-3 בפברואר 2020. הזוכה נקבע מבין שבעת המתמודדים על ידי שילוב הצבעות מהצבעה ציבורית ומוועד חבר השופטים הבינלאומי הכולל עשרה חברים. לצורך ההצבעה הציבורית, המשתמשים הצביעו למנצח בין ה-20 בינואר 2020 ל-2 בפברואר 2020 באמצעות אפליקציית האירוויזיון הרשמית. גם משתמשים בינלאומיים וגם צ'כיים היו רשאיים להצביע. לקולות הבינלאומיים של הצופים היה משקל זהה לזה של השופטים הבינלאומיים. ועדת השופטים הבינלאומית כללה עשרה משתתפים לשעבר באירוויזיון. סטיג רסטה - ייצג את אסטוניה באירוויזיון 2015 (עם אלינה בורן) וכתב את השיר של אסטוניה לאירוויזיון 2016 ו-2019. זאלה קראל וגשפר שנטל - ייצגו את סלובניה באירוויזיון 2019. קיינו - ייצגו את נורווגיה באירוויזיון 2019. קריסטיאן קוסטוב - ייצג את בולגריה באירוויזיון 2017. אייזיאה פיירברייס - ייצג את אוסטרליה באירוויזיון 2017. סבסטיאן ריימן - ייצג את פינלנד באירוויזיון 2019 (עם דארוד) מיקי נונייס - ייצג את ספרד באירוויזיון 2019. קאשה מוש - ייצגה את פולין באירוויזיון 2017. מיקלה פאצ'ה - ייצגה את מלטה באירוויזיון 2019. קתרין דוסקה - ייצגה את יוון באירוויזיון 2019. לטלוויזיה הצ'כית הוגשו 152 שירים לתחרות האירוויזיון, מהן 72 על ידי מוזיקאים צ'כים. שבעת המועמדים הסופיים שנבחרו נחשפו ב-13 בינואר 2020 במסיבת עיתונאים, והשירים נחשפו לציבור ב-20 בינואר 2020. צ'כיה הייתה צריכה להשתתף בחצי-הגמר השני ולנסות להעפיל לגמר התחרות. "Czech Republic presents 7 hopefuls for Rotterdam 2020". eurovision.tv. EBU. 13 בינואר 2020. {{cite web}}: (עזרה) Jiandani, Sanjay (14 באוגוסט 2019). "Czech Republic: 152 songs submitted for Eurovision 2020". esctoday.com. נבדק ב-13 בינואר 2020. {{cite web}}: (עזרה) Jiandani, Sanjay (20 בינואר 2020). "Czech Republic: Listen to the national final entries and start voting!". esctoday.com. {{cite web}}: (עזרה)
Love Moves

Love Moves (בעברית: אהבה נעה) הוא אלבום האולפן השביעי של הזמרת-יוצרת הבריטית קים ויילד. האלבום יצא לאור ב-1 במאי 1990, על ידי חברת התקליטים MCA רקורדס. מתוך האלבום יצאו חמישה סינגלים. האלבום הגיע למקום העשירי במצעד האלבומים של נורווגיה, והעשירי במצעד האלבומים של שוודיה. האלבום מכיל בתוכו שש רצועות אשר נכתבו על ידי קים וריקי ויילד וארבע רצועות שנכתבו על ידי קים ויילד וטוני סוויין. הסינגל הראשון מתוך האלבום "It's Here", יצא לאור כבר במרץ 1990, כדי לעזור בקידום האלבום. בשיר יש שימוש בגיטרה ספרדית. מבקרי המוזיקה הפנו כלפי האלבום ביקורות חיוביות ומעורבות כאחד. חלקם ציינו כי האלבום הוא טוב, אך לא מצליח להתעלות על אלבומיה הקודמים של ויילד. ב-4 ביוני 1990, הוציאה ויילד את הסינגל השני מתוך האלבום, וכמה ימים לאחר מכן גם את הסינגל השלישי. בדצמבר 1990, הוציאה את הסינגל הרביעי מתוך האלבום, אשר תוכנן להיות הסינגל האחרון מתוכו, אך ב-16 בנובמבר 1992, יצא הסינגל החמישי והאחרון מתוך האלבום. מידע על האלבום Love Moves באתר MusicBrainz מידע על האלבום Love Moves באתר AllMusic האלבום Love Moves באתר Discogs Kim Wilde - Love Moves, Discogs (באנגלית) It's Here, Discogs (באנגלית) Time, Discogs (באנגלית) Can't Get Enough (Of Your Love), Discogs (באנגלית) norwegiancharts.com - Discography Kim Wilde, norwegiancharts.com swedishcharts.com - Discography Kim Wilde, swedishcharts.com Die Offizielle Schweizer Hitparade und Music Community, www.swisscharts.com